Biden shënon fitore të rëndësishme në Karolinën e Jugut
Zoti Biden tha pas fitores se ai mund të krijojë një koalicion kombëtar për të mposhtur Presidentin Donald Trump
Ish Nënpresidenti Joe Biden ka fituar zgjedhjet paraprake në Karolinën e Jugut, një fitore e rërndësishme në garën për të marrë emërimin e emërimin Partisë Demokrate. Zoti Biden thotë se ai mund të krijojë një koalicion kombëtar për të mposhtur Presidentin Donald Trump, por ai përballet me konkurrencë të fortë në zgjedhjet paraprake në 14 shtete këtë javë, që njihet si Super e Marta. Gara po forcohet pasi biznesmeni Tom Steyer u tërhoq nga gara të Shtunën vonë. Një fitore në Karolinën e Jugut për ish-Nënpresidentin Joe Biden, pas paraqitjeve të dobëta në Ajova, Nju Hampshir dhe Nevada. Zoti Biden falënderoi ligjvënësin Jim Clyburn, mbështetja e të cilit ishte vendimtare për të fituar votat e shumë demokratë afrikano-amerikanë të shtetit. Bernie Sanders doli i dyti me një diferencë të madhe votash, megjithatë ai është epërsi për nga numri i delegatëve të nevojshëm për të marrë emërimin. Ai e uroi zotin Biden për fitoren. Ish-kryebashkiaku i South Bendit Pete Buttigieg thotë se ai ka në plan ta vazhdojë garën. Në mendjen e disa votuesve ishte koronavirusi. tha kandidatja për Presidente, Ezizabeth Warren. Biznesmeni Tom Steyer u tërhoq nga gara. Senatorja Amy Klobuchar thotë se është e gatshme për garat e ardhshme. Një emër i ri do të jetë në fletëvotime të martën, kur demokratët në 14 shtete do të zgjedhin kandidatin e tyre për president, miliarderi Michael Bloomberg. Ai foli nga Sharlot e Karolinës së Veriut. Në shumicën e shteteve të “Super së Martës” po zhvillohen votime të hershme, atje ku 40 për qind e popullsisë amerikane do të ketë mundësinë për të votuar në zgjedhjet paraprake të tre marsit.